1838
Árið 1838 (MDCCCXXXVIII í rómverskum tölum)

Á Íslandi 

 25. mars - Til landsins kom póstskip, sem hafði lent í hrakningum við Dyrhólaey og hrakti til Noregs, þar sem það hafði beðið færis að komast til Íslands í fjóra mánuði.
 12. júní - Harðir jarðskjálftar bæði fyrir norðan land og sunnan. Kirkjan á Knappsstöðum í Stíflu stórskemmdist. Bjarghrun í Grímsey og Málmey og einn maður beið bana. Hús skemmdust í Árnessýslu, einkum á Eyrarbakka, og nokkrir menn meiddust.
 23. nóvember - Hólavallakirkjugarður í Reykjavík tekinn í notkun.
 Morten Hansen Tvede lét af embætti landfógeta og Stefán Gunnlaugsson tók við. 
 Hreppstjórar Akrahrepps gerðu þjófaleit hjá Hjálmari Jónssyni í Bólu.

Fædd
 27. mars - Júlíana Jónsdóttir, skáldkona, sem var fyrst íslenskra kvenna til að gefa út ljóðabók (d. 1918).
 9. ágúst - Theodór Jónassen, amtmaður og háyfirdómari (d. 1891).
 28. ágúst - Torfi Bjarnason, skólastjóri í Ólafsdal (d. 1915).
 26. september - Brynjúlfur Jónsson frá Minna-Núpi, íslenskur rithöfundur (d. 1930).

Dáin
 9. nóvember - Hannes Bjarnason, prestur og skáld á Ríp (f. 1777).

Erlendis 
 6. janúar - Samuel Morse kynnti ritsíma sinn í fyrsta sinn opinberlega.
 8. apríl - Áætlunarsiglingar með gufuskipum hófust á milli Bristol í Englandi og New York í Bandaríkjunum. Það var gufuskipið Great Western sem fór fyrstu ferðina.
 30. apríl - Níkaragva sagði sig úr Ríkjasambandi Mið-Ameríku og lýsti yfir sjálfstæði. 
 1. ágúst - Þrælahald afnumið í öllum löndum breska heimsveldisins.
 17. september - Bertel Thorvaldsen myndhöggvari sneri heim til Kaupmannahafnar frá Róm eftir að hafa búið þar frá 1797.
 1. október - Breskur her réðist inn í Afganistan til að koma í veg fyrir að Rússar næðu þar yfirráðum.
 Desember - Kökustríðið hófst. Það var milliríkjadeila milli Frakklands og Mexíkó sem leiddi til innrásar Frakka í Mexíkó. 
 Sænski efnafræðingurinn Jöns Jakob Berzelius uppgötvaði prótín.
 Konur á Pitcairn-eyju urðu fyrstar í heimi til að fá kosningarétt.

Fædd
 10. maí - John Wilkes Booth, bandarískur leikari sem myrti Abraham Lincoln (d. 1865).
 24. júní - Jan Matejko, pólskur listmálari (d. 1893).
 2. september - Liliuokalani, síðasta drottning Havaí (d. 1917). 
 25. október - Georges Bizet, franskt tónskáld (d. 1875).
 31. október - Luis 1. Portúgalskonungur (d. 1889).

Dáin
 4. maí - Lorentz Angel Krieger, danskur embættismaður sem var stiftamtmaður á Íslandi (f. 1797).
 17. maí - Charles Maurice de Talleyrand, franskur diplómati og stjórnmálamaður (f. 1754).

1838